Tatoeba sentences — language code: ber
Iwunak Yeddukklen d aksil n lkaɣeḍ.
Ula ma Kurya n Ugafa d tasnaraft, werjin ad teqbel ad tt-yesfeḍ wemserdab amarikani.
Iwunak Yeddukklen zemren kan ad rnun yerna ad hudden timura timeẓyanin am Grenada neɣ timura ay ihudden yagi s wemgaru ed tergulin am Lɛiraq n 2003.
Iwunak Yeddukklen werjin ad ssiwḍen ad mmɣen yerna ad hudden timura timeqranin am Iṛan neɣ Venezuela.
I wakken Iwunak Yeddukklen ad mmɣen yerna ad hudden Lɛiraq deg 2003, gan-d yiwet n temsisit "tagraɣlant" aydeg ttekkant tmura timeẓyanin am Tegduda n Palau ed Island.
Deg 2008, Juṛjya, ay ɛawnen Yidunak Yeddukklen, teɛreḍ ad d-terr s yiɣil Usitya n Wenẓul ɣer ddaw udabu-nnes.
Deg 2008, Rusya teẓdem ɣef Usitya n Wenẓul, sakkin tkemmel teẓdem ɣef weḥric ameqran seg ugafa n Juṛjya i wakken ad asen-tessken i Yiwunak Yeddukklen ula d Musku ɣer-s azref akken ad teẓdem ɣef tmura akken "ad d-terr talwit" ɣer-sent.
Am wakken Iwunak Yeddukklen steɛṛfen s Kosovo war ma fran taluft ed Serbya, Rusya testeɛṛef s Abxazya ed Ustiya n Wenẓul war ma tefra taluft ed Juṛjya. S waya, Rusya turar urar-nni ay tturaren Yiwunak Yeddukklen.
Rusya tewjed ad tekcem deg wemgaru usrid akked Yiwunak Yeddukklen lemmer ad ttwaggzent tlisa-nnes.
Rusya n Putin ur tettagad Iwunak Yeddukklen ed Temsisit Taṭlasit.
Sdeffir wemgaru n Juṛjya n 2008, Iwunak Yeddukklen ur ɛawden ad gen ifadden i kra n tmurt tajaṛet n Rusya akken ad teg amgaru mgal tneggarut-a.
Ula ma Iwunak Yeddukklen ɛawnen Juṛjya, taneggarut-a texṣer amgaru mgal Rusya am wakken ay texṣer sin n yeḥricen d imeqranen seg wakal-nnes: Abxazya ed Usitya n Wenẓul.
Iwunak Yeddukklen llan bɣan yerna mazal-iten bɣan ad ɛawnen timura tijiratin n Rusya akken ad rwin taneggarut-a.
I wakken ad sḍeɛfen Rusya, Iwunak Yeddukklen bɣan ad as-kksen tiɣbula-nnes tigmawiyin.
I wakken ad as-kksen i Rusya tiɣbula-nnes tigmawiyin, Iwunak Yeddukklen ed kra seg yemsisan-nnes ttɛawanen s webrid arusrid kra n yimussa imessebḍa ay yellan daxel Rusya s timmad-nnes.
Amgaru n Tcitcinya yella-d d aneɛruḍ amezwaru aydeg Iwunak Yeddukklen ɛerḍen ad bḍun Rusya, ad tt-rwin yerna ad as-kksen tiɣbula-nnes tigmawiyin.
Maɣef ay d-yella wemgaru deg Tcitcinya yerna maci deg tama niḍen n Rusya? Acku deg Tcitcinya yella upitṛul yerna d Iwunak Yeddukklen ay yebɣan ad awyen apitṛul-nni.
I wakken Iwunak Yeddukklen ad awyen apitṛul n Wegmuḍ Alemmas, ur kukran ad mmɣen ɣef Lɛiraq yerna ad tt-hudden. I wakken ad awyen apitṛul n Quqaz, yezmer lḥal Iwunak Yeddukklen ad ɛawden ad ɛerḍen ad d-snekren amgaru amaynu i wakken ad rwin Rusya, swaswa kan akken ay gan deg wemgaru n Tcitcinya neɣ akken ay ɛerḍen ad gen deg wemgaru n Juṛjya deg 2008.
Tadamsa tamarikanit teḥwaj apitṛul i wakken ad tkemmel ad tedder, yerna ɣef waya ay gan Yiwunak Yeddukklen imgura deg Lɛiraq ed Afɣanistan, d wid aydeg mmuten aṭas n medden yerna llan-d yixeṣṣaren imeqranen.
Imgura ay ttnaɣen Yiwunak Yeddukklen deg Asya ur sɛin assaɣ akked tugdut neɣ assenger n tremmiɣt. Wi d imgura ikelsertiyen ayyes Iwunak Yeddukklen bɣan ad awyen apitṛul n Wegmuḍ Alemmas, Quqaz ed Asya Talemmast, yerna bɣan daɣen ad ḥeṛsen timura ay ijehden am Rusya, Ccinwa ed Lhend i wakken ur tetterni tezmert-nsent.